কবে থেকে মাধ্যমিকের অ্যাডমিট কার্ড? দিনক্ষণ জানাল পর্ষদ

ওয়েবডেস্ক- ২০২৬ (2026) এর মাধ্যমিকের (Madhyamik) অ্যাডমিট কার্ড (Admit Card) প্রদানের দিনক্ষণ জানালো মধ্যশিক্ষা পর্ষদ (West Bengal Board of Secondary Education) । ২০ জানুয়ারি সকাল ১১টা থেকে বিকেল ৫ টা পর্যন্ত পর্ষদের জেলাভিত্তিক ক্যাম্প অফিস থেকে স্কুলগুলিকে এডমিট কার্ড প্রদান করা হবে। ক্যাম্প অফিস থেকে এডমিট কার্ড সংগ্রহ করে স্কুলগুলি তাদের পরীক্ষার্থীদের হাতে তুলে দেবে। বিজ্ঞপ্তি দিয়ে জানিয়েছে মধ্যশিক্ষা পর্ষদ। ২০২৬ এর মাধ্যমিক পরীক্ষা শুরু হবে ২ ফেব্রুয়ারি থেকে ও শেষ হবে ১২ ফেব্রুয়ারি।

পর্ষদের নির্দেশিকা অনুযায়ী, অ্যাডমিট কার্ড বিতরণের প্রক্রিয়াটি শুরু হচ্ছে চলতি মাসের শেষের দিকে। ২০ জানুয়ারি এই কার্ড বিতরণের দিন ধার্য করা হয়েছে। ওই দিন সকাল ১১ টা থেকে বিকেল ৫ টা পর্যন্ত পর্ষদের নির্দিষ্ট ক্যাম্প দফতর গুলি খোলা থাকবে। এই সময়ের মধ্যে কাজ সম্পন্ন করতে হবে।

আরও পড়ুন- গঙ্গাসাগরে যে কোনও দুর্ঘটনায় ৫ লক্ষ টাকার বিমা, মেলার আগে বড় ঘোষণা মুখ্যমন্ত্রীর

সমস্ত স্বীকৃত মাধ্যমিক ও উচ্চ মাধ্যমিক বিদ্যালয়ের প্রধান শিক্ষক বা প্রধান শিক্ষিকাদের পর্ষদ জানিয়েছে, তাদের মনোনীত কোনও প্রতিনিধুকে নির্দিষ্ট ক্যাম্পে উপস্থিত থাকতে হবে। সেখান থেকে অ্যাডমিট কার্ড সংগ্রহ করবে পরীক্ষার্থীরা।